Αντιδράσεις στα social media έχει προκαλέσει ένα ερωτηματολόγιο που έχει αναρτηθεί στην ιστοσελίδα της Νεολαίας του ΣΥΡΙΖΑ, η οποία χαρακτηρίζει ως «αντισυμβατική ακτιβιστική δράση» τις κλοπές από τα σούπερ μάρκετ.

Μέσα από το ερωτηματολόγιο, η νεολαία του κόμματος ενόψει του 1ου Συνεδρίου της, επιχειρεί να σκιαγραφήσει το προφίλ των μελών της.

Οι συμμετέχοντες στο ερωτηματολόγιο καλούνται να απαντήσουν μεταξύ άλλων, σε ερωτήσεις όπως αν συμμετέχουν σε βίαιες διαδηλώσεις, σε καταλήψεις πολιτικών-κομματικών γραφείων και τραπεζών καθώς και αν αντιμετωπίζουν βίαια ρατσιστικές ομάδες.